pythainlp/thai_wikipedia_clean_20230101 huggingface dataset:
หลังจากสร้างคฤหาสน์ออสบอร์นเสร็จในปี ค.ศ. 1851 ลักษณะสถาปัตยกรรมของคฤหาสน์ก็กลายเป็นลักษณะที่นิยมกันในการก่อสร้างคฤหาสน์ขนาดย่อมที่สร้างโดยนักอุตสาหกรรมที่ร่ำรวยขึ้นมาใหม่ในยุคนั้น คฤหาสน์เหล่านี้มักจะสร้างในตัวเมืองล้อมรอบไปด้วยสวนใหญ่แต่ไม่ใหญ่และกว้างขวางมากเท่าใดนัก และมักจะวางตัวบ้านบนเนินลดหลั่นและทัสคันเช่นกัน คฤหาสน์บางหลังที่เหมือนกันหรือเกือบจะเหมือนกันที่เป็นแบบคฤหาสน์แบบอิตาลีจะมีหลังคาทรงหลังคามันซาร์ด (Mansard roof) แบบฝรั่งเศสที่ทำให้สิ่งก่อสร้างได้รับชื่อว่าคฤหาสน์ “สถาปัตยกรรมแบบชาโต” (Châteauesque) แต่หลังจากนั้นความนิยมการก่อสร้างคฤหาสน์อิตาลีและแบบชาโตฝรั่งเศสแล้ว เมื่อมาถึง ค.ศ. 1855 ลักษณะสถาปัตยากรรมที่นิยมกันที่สุดต่อมาของเป็นแบบคฤหาสน์ชนบทก็เปลี่ยนไปเป็นสถาปัตยากรรมแบบกอธิค, ทิวดอร์ และ เอลิซาเบธ
ตัวอย่างของสถาปัตยกรรมแบบอิตาลีคือหมู่บ้านตากอากาศพอร์ทไมเรียนที่กวินเนดด์ทางตอนเหนือของเวลส์
สถาปัตยกรรมแบบอิตาลีในเลบานอน.
อิทพลทางสถาปัตยกรรมของอิตาลีที่มีต่อเลบานอนโดยเฉพาะสถาปัตยกรรมทัสคันเริ่มขึ้นตั้งแต่ยุคเรอเนซองส์เมื่อฟาคห์ร-อัล-ดินที่ 2 (Fakhr-al-Din II) ผู้เป็นประมุขของสหเลบานอนองค์แรกของคริสต์ศตวรรษที่ 17 พระองค์ทรงรวมเมานท์เลบานอนเข้ากับบริเวณฝั่งทะเลเลบานอนและทรงมีแผนการใหญ่ในการพัฒนาประเทศ
เมื่อออตโตมันส่งฟาคห์ร-อัล-ดินที่ 2 ไปลี้ภัยยังทัสคานีในปี ค.ศ. 1613 ฟาคห์ร-อัล-ดินก็ไปทำสัญญาเป็นพันธมิตรกับตระกูลเมดิชิ เมื่อเสด็จกลับเลบานอนในปี ค.ศ. 1618 พระองค์ก็ทรงเริ่มดำเนินโครงการพัฒนาเลบานอนให้ทันสมัยขึ้น โดยการก่อตั้งอุตสาหกรรมไหม, ปรับปรุงอุตสาหกรรมการทำน้ำมันมะกอก และทรงนำวิศวกรอิตาลีติดตามมาด้วยเป็นจำนวนมาก ผู้มาเริ่มการก่อสร้างคฤหาสน์ และ ตึกราชการต่างๆ ทั่วไปในเลบานอน โดยเฉพาะเบรุต และ ไซดอนที่สร้างเป็นเมืองแบบอิตาลีอย่างแท้จริง อิทธิพลของสิ่งก่อสร้างเหล่านี้ เช่นตึกใน Deir el Qamar มีอิทธิพลต่อการก่อสร้างสถาปัตยกรรมในเลบานอนต่อมาเป็นเวลาอีกหลายร้อยปี และ ยังคงดำเนินต่อมาจนกระทั่งทุกวันนี้ ตัวอย่างเช่นบ้านเรือนบนถนนกูโรด์ที่ยังมีบ้านเรือนอยู่หลายหลังที่ยังคงเป็นแบบอิตาลี
สถาปัตยกรรมแบบอิตาลีในสหรัฐอเมริกา.
ลักษณะแบบอิตาลีเริ่มมามีความนิยมกันในสหรัฐอเมริกาโดยสถาปนิกอเล็กซานเดอร์ แจ็คสัน เดวิสในคริสต์ทศวรรษ 1840 ในการเป็นสถาปัตยกรรมอีกรูปแบบหนึ่งนอกไปจากสถาปัตยกรรมฟื้นฟูกอธิค หรือ สถาปัตยกรรมฟื้นฟูกรีก คฤหาสน์ลิชฟิลด์ (Litchfield Villa) ที่สร้างโดยเดวิสในปี ค.ศ. 1854 ที่กลายมาเป็นส่วนหนึ่งของพรอสเพ็คพาร์ค, บรุคลินเป็นตัวอย่างที่ดีของสถาปัตยกรรมแบบอิตาลี ที่เดิมเรียกกันว่าลักษณะ “คฤหาสน์อิตาลี” หรือ “คฤหาสน์ทัสคัน” กล่าวกันว่า คฤหาสน์แบลนด์วูดที่เดิมเป็นที่พำนักของข้าหลวงประจำรัฐนอร์ทแคโรไลนาจอห์น โมทลีย์ มอร์เฮดเป็นสิ่งก่อสร้างแบบอิตาลีที่เก่าแก่ที่สุดในสหรัฐอเมริกา ตัวอย่างแรกๆ ของสถาปัตยกรรมแบบอิตาลีมีลักษณะคล้ายงานแบบอิตาลีโดยแนชมากกว่าที่จะเป็นงานที่มีอิทธิพลของสถาปัตยกรรมเรอเนซองส์ที่ออกแบบโดยแบร์รี สถาปนิกชาวอเมริกันเชื้อสายอังกฤษริชาร์ด อัพจอห์นใช้สถาปัตยกรรมแบบอิตาลีในการก่อสร้างเป็นจำนวนมากที่เริ่มในปี ค.ศ. 1845 ด้วยคฤหาสน์เอ็ดเวิร์ด คิง สถาปนิกผู้อื่นที่ใช้การก่อสร้างลักษณะนี้ก็ได้แก่จอห์น น็อทมันที่หลายท่านกล่าวว่าเป็นผู้นำลักษณะสถาปัตยกรรมแบบอิตาลีเข้ามายังสหรัฐอเมริกา และ เฮนรี ออสติน (สถาปนิก) น็อทมันออกแบบคฤหาสน์ริเวอร์ไซด์ซึ่งเป็น “คฤหาสน์อิตาลี” คฤหาสน์แรกในเบอร์ลิงทัน, นิวเจอร์ซีย์ในปี ค.ศ. 1837
แบบอิตาลีที่ได้รับตีความหมายใหม่และกลายเป็นลักษณะสถาปัตยกรรมท้องถิ่น ซึ่งเป็นลักษณะที่เป็นเอกลักษณ์ที่ใช้นำลักษณะเรอเนซองส์อิตาลีบางอย่างมาขยายให้เด่นขึ้น (exaggeration) โดยการเน้นชายคาที่รองรับโดยคันทวย และ หลังคาป้านไปจนราบที่เป็นชายคายื่นกว้างออกไปจากตัวอาคาร นอกจากนั้นก็มีการต่อเติมหอที่เป็นนัยยะของหอทัศนา หรือบางครั้งก็อาจจะถึงกับเป็นหอระฆัง
ลวดลายตกแต่งแบบอิตาลีก็ใช้ผสานเข้าไปในการตกแต่งสิ่งก่อสร้างที่ใช้ในการธุรกิจ ที่ปรากฏในสถาปัตยกรรมวิคตอเรียมาตั้งแต่กลางหรือปลายคริสต์ทศวรรษ 1800
ลักษณะสถาปัตยกรรมกลายมาเป็นที่นิยมกันมากกว่าสถาปัตยกรรมฟื้นฟูกรีกภายในคริสต์ทศวรรษ 1860 ความนิยมอันแพร่หลายมีสาเหตุมาจากความเหมาะสมของวัสดุที่ใช้ในการก่อสร้างและงบประมาณ และการวิวัฒนาการของการผลิตเหล็กหล่อ (cast-iron) และ press-metal ที่ทำให้การผลิตสิ่งตกแต่งเช่นบัวทำได้ง่ายขึ้น แต่เมื่อมาถึงปลายคริสต์ทศวรรษ 1870 ความนิยมของสถาปัตยกรรมแบบอิตาลีก็มาแทนด้วยสถาปัตยกรรมควีนแอนน์ และ สถาปัตยกรรมฟื้นฟูอาณานิคม
คฤหาสน์เบรกเคอร์ (นิวพอร์ท, โรดไอแลนด์) ออกแบบโดยริชาร์ด มอรริส ฮันท์สำหรับคอร์นีเลียส แวนเดอบิลท์ที่ 2 เป็นคฤหาสน์ 70 ห้องที่ทำการสร้างระหว่าง ค.ศ. 1893 ถึง ค.ศ. 1895 ที่มีลักษณะเป็นสถาปัตยกรรมแบบอิตาลีอย่างแท้จริงในสหรัฐอเมริกา ขณะที่ภายนอกมีลักษณะเป็นพาลัซโซแบบเรอเนซองส์ แต่การก่อสร้างใช้เทคนิคที่ก้าวหน้าที่สุดของปลายคริสต์ศตวรรษที่ 19 โดยการใช้โครงเหล็กกล้าและไม่มีการใช้ไม้ การใช้ปล่องไฟสูง, การใช้ปีกสิ่งก่อสร้างหลายปีกเรียงกัน, การใช้คันทวยที่ใหญ่กว่าปกติ, หลังคาจั่วแหลมที่มองเห็นได้ ต่างก็เป็นลักษณะของการตีความหมายของสถาปัตยกรรมแบบอิตาลีแบบอเมริกัน
คฤหาสน์เบรกเคอร์และลักษณะสถาปัตยกรรมของการก่อสร้างได้รับการวิจารณ์โดยผู้ออกความเห็นเกี่ยวกับสถาปัตยกรรมว่าเป็น “ความหลงลักษณะสถาปัตยกรรมโบราณของยุโรปในการแปลงสถาปัตยกรรมพาลัซโซแบบเรอเนซองส์มาใช้กับที่อยู่อาศัยส่วนบุคคล” แต่เมื่อสร้างเสร็จคฤหาสน์เบรกเคอร์ก็กลายเป็นการแสดงออกของรสนิยมส่วนตัว และ ความมั่งคั่งของเจ้าของแทนที่จะแต่เพียงการแสดงออกของลักษณะสถาปัตยกรรม
ความนิยมสถาปัตยกรรมแบบอิตาลีในช่วงหลังจากปี ค.ศ. 1845 จะเห็นได้จากสถาปัตยกรรมในเมืองซินซินแนติซี่งเป็นเมืองที่รุ่งเรืองขึ้นมาอย่างรวดเร็ว (boomtown) เมืองแรกทางตะวันตกของเทือกเขาแอพเพเลเชียน ซินซินแนติเจริญขึ้นมาจากการขึ้นล่องตามแม่น้ำโอไฮโอ และเป็นเมืองที่มีกลุ่มสิ่งก่อสร้างที่เป็นลักษณะสถาปัตยกรรมแบบอิตาลีกลุ่มใหญ่ที่สุดในสหรัฐอเมริกา ที่ส่วนใหญ่สร้างโดยผู้อพยพเข้ามาตั้งถิ่นฐานจากเยอรมนีที่อาศัยอยู่ในบริเวณที่มีประชากรอยู่กันอย่างแออัด เมื่อไม่นานมานี้ก็เริ่มมีการเห็นคุณค่าของสถาปัตยกรรมลักษณะนี้ที่เป็นสาเหตุให้มีการรณรงค์ในการเริ่มโครงการขนาดใหญ่เพื่อทำการอนุรักษ์กลุ่มสิ่งก่อสร้างอันน่าประทับใจดังกล่าว เมืองเพื่อนบ้านเช่นนิวพอร์ท, เคนทักกี และ โคฟวิงตัน, เคนทักกีต่างก็มีกลุ่มสิ่งก่อสร้างแบบอิตาลีอันน่าประทับใจเช่นกัน
การ์เดนดิสตริคท์, นิวออร์ลินส์ก็มีตัวอย่างของสถาปัตยกรรมแบบอิตาลีที่งดงามอยู่บ้าง เช่นคฤหาสน์ 1331 เฟิร์สท์สตรีทที่ออกแบบโดยซามูเอล เจมิสัน หรือ คฤหาสน์ แวนเบนฮุยเซน-เอล์มส์
สถาปัตยกรรมแบบอิตาลีเป็นสถาปัตยกรรมที่เริ่มขึ้นเป็นเวลานานหลังจากการปฏิวัติอุตสาหกรรมเป็นสาเหตุที่ทำให้การตกแต่งรายระเอียดของสิ่งก่อสร้างทำจากวัสดุที่ผลิตในระดับอุตสาหกรรม การกระจายสินค้าไปยังตลาดต่างๆ ก็เป็นไปอย่างง่ายดายด้วยระบบการคมนาคมทางรถไฟ ฉะนั้นเราจึงอาจจะพบสิ่งตกแต่งสิ่งก่อสร้างที่ใช้ในเดนเวอร์สำหรับผู้มีฐานะดีอาจจะเป็นสิ่งเดียวกับที่ใช้ในการตกแต่งเรือนแถวของผู้ทำงานในโรงงานในพิตส์เบิร์ก
สถาปัตยกรรมแบบอิตาลีในออสเตรเลีย.
ลักษณะแบบอิตาลีเป็นลักษณะสถาปัตยกรรมที่เป็นที่นิยมกันอย่างกว้างขวางในออสเตรเลียในการสร้างที่อยู่อาศัย จวนข้าหลวง, เมลเบิร์นที่ออกแบบโดยสถาปนิกวิลเลียม วอร์เดลล์ — ที่ในปัจจุบันใช้เป็นที่พำนักของข้าหลวงของรัฐวิคตอเรีย — เป็นตัวอย่างหนึ่งของ “การพบความรักในสถาปัตยกรรมแบบอิตาลี, พาลเลเดียน และ เวนิส” ของวอร์เดลล์ สิ่งก่อสร้างสีครีม พร้อมด้วยสิ่งตกแต่งพาลเลเดียนยกเว้นหอเชิงเทินและหอทัศนาคงจะไม่ดูแปลกแต่อย่างใดถ้าได้ไปตั้งเคียงข้างกับสถาปัตยกรรมที่สร้างโดยทอมัส คิบิทท์ในลอนดอน
สถาปัตยกรรมแบบอิตาลียังคงใช้ในการก่อสร้างในสถานที่อันห่างไกลในจักรวรรดิอังกฤษเป็นเวลานานหลังจากที่หมดความนิยมในบริเตนกันไปแล้วต่อมาอีกเป็นเวลานาน เช่นในการก่อสร้างสถานีรถไฟในนิวเซาท์เวลส์ที่สร้างเสร็จในปี ค.ศ. 1881 เป็นต้น
การตกแต่งภายใน.
การตกแต่งภายในอาคารมีความสัมพันธ์กันโดยตรงกับสถาปัตยกรรมแบบอิตาลี ที่เป็นการผสมผสานระหว่างสิ่งตกแต่งที่มีพื้นฐานมาจากสถาปัตยกรรมและสิ่งตกแต่งของคริสต์ศตวรรษที่ 16 ที่มาประยุกต์สำหรับรูปทรงของคริสต์ศตวรรษที่ 19 ตู้เสื้อผ้าหรือโต๊ะเครื่องสำอางค์ก็สามารถนำเอาตกแต่งเป็นแบบอิตาลีได้
ในปัจจุบันการตกแต่งแบบอิตาลีมักจะเรียกว่า “Eastlake” โดยนักสะสมและผู้ค้าขายในทวีปอเมริกาเหนือ แต่คำร่วมสมัยที่ใช้ในการจัดกลุ่มมีด้วยกันหลายคำที่รวมทั้ง “Neo-Grec”
องค์ประกอบของสถาปัตยกรรมแบบอิตาลี.
องค์ประกอบสำคัญของสถาปัตยกรรมแบบอิตาลีก็ได้แก่:
Italianate architecture
Italianate
Italianate style
กัว ฟู่เฉิง
กัว ฟู่เฉิง (; ; เกิด เกิดวันที่ 26 ตุลาคม ค.ศ. 1965) เป็นนักร้องและนักแสดงชาวจีน หนึ่งในสี่ราชาเพลงป็อปของเกาะฮ่องกงแห่งคริสต์ทศวรรษ 1990 เจ้าของฉายา ราชานักเต้นแห่งเอเชีย (Dancing King of Asia)
ในช่วงปี 1993 เป็นต้นมา เขาโด่งดังในผลงานเพลงเป็นอย่างมาก ทั้งได้รับยกย่องให้เป็นนักร้องจตุรเทพ ของวงการเพลงป็อปฮ่องกง จึงห่างหายจากการแสดงทั้งซีรีส์และภาพยนตร์เพื่อทุ่มเทให้กับผลงานเพลงเป็นหลัก ทั้งยังรับงานถ่ายแบบ ถ่ายโฆษณา และเป็นพรีเซนเตอร์เจ้าประจำในโฆษณาของค่ายเป๊ปซี่อีกด้วย จนกระทั่งในปี 1998 เขาได้เป็นนักแสดงสังกัดค่ายโกลเด้นฮาร์เวสต์ มีบทบาทเป็นที่น่าจดจำ ได้แก่บท ปู้จิ้งอวิ๋น หัวหน้าหอเมฆา ผู้ไม่เคยหลั่งน้ำตา ในภาพยนตร์กำลังภายในดัดแปลงจากหนังสือการ์ตูนเรื่อง ฟงหวิ๋น ขี่พายุทะลุฟ้า (The Storm Riders ,1998 และ The Storm Warriors ,2009) แสดงคู่กับเจิ้ง อี้เจี้ยน เขามีผลงานโดดเด่นในค่ายนี้หลายเรื่อง อย่างเช่น เหิรเกินนรก (China Strike Force ,2000) คนแกร่งแรงระเบิดนรก (2000 AD ,2000) เป็นต้น ต่อมาเขาหันมาแสดงภาพยนตร์ที่ใช้ฝีมือการแสดงมากกว่าแนวตลาดทั่วไป เขาสามารถคว้ารางวัลนักแสดงนำชายยอดเยี่ยม (Best Actor) จากเวทีม้าทองคำไต้หวัน (Golden Horse Awards) มาได้ถึง 2 ครั้ง จากภาพยนตร์เรื่อง โคตรคนสามคน (Divengence ,2005) ร่วมแสดงกับ เจิ้ง อี้เจี้ยน , อู๋ เจี๋ยนวู่ และภาพยนตร์เรื่อง ด้วยหัวใจปาฎิหารย์ (After This Our Exile ,2006) ผลงานอำนวยการสร้างของหลิว เต๋อหัว ผลงานที่โดดเด่นที่สุดของกัว ฟู่เฉิง คือ ภาพยนตร์แอ็คชั่นอาชญากรรมเรื่อง 2 คมล่าถล่มเมือง (Cold war ,2012) ที่เขาต้องประชันบทบาทอย่างเข้มข้นกับเหลียง เจียฮุย ปัจจุบัน ได้รับยกย่องว่าเป็นนักแสดงยอดฝีมือของวงการภาพยนตร์จีนฮ่องกง
ชีวิตวงการบันเทิง.
กัวฟู่เฉิง เป็นลูกชายคนสุดท้องของครอบครัว มีพี่ 3 คน พื้นเพเป็นชาวจีนแผ่นดินใหญ่ หลังจากเรียนจบระดับชั้นประถมศึกษาแล้วก็ได้ลงทะเบียนเรียนต่อระดับชั้นมัธยมศึกษาตอนต้นที่โรงเรียนสอนภาษาอังกฤษ "ชื่อชิง" (Ci Ching)ในฮ่องกง และต่อมาได้จบการศึกษาระดับชั้นมัธยมศึกษาตอนปลายจาก "วิทยาลัยเซนต์โจเซฟ" หลังจากสำเร็จการศึกษาในปีพ.ศ. 2527 (1984) เขาได้รับการสนับสนุนจากพ่อของเขาให้เข้าเป็นหนึ่งในสมาชิกทีมแดนซ์เซอร์ เขาพยายามฝึกซ้อมเต้นอย่างหนัก จนร่างกายไม่ไหวและล้มป่วยลงเป็นเหตุให้เขาถูกคัดออกจากทีมนักเต้นในปีเดียวกัน ต่อมาเขาได้เห็นโฆษณาของสถานีโทรทัศน์ทีวีบี (TVB) ประกาศรับสมัครแดนซ์เซอร์ จำนวน 30 คน ด้วยความสนใจจึงตัดสินใจเข้าร่วมสมัครคัดเลือก และสามารถผ่านการคัดเลือก 30 คน จาก 3,000 คนได้สำเร็จ และมีโอกาสฝึกอบรมการเต้นรำกับสถานีโทรทัศน์ทีวีบีเพื่อเป็นนักเต้นของทางค่าย ต่อมาได้มีส่วนร่วมในการแสดงกับงานโชว์ของทางช่องและเต้นรำในมิวสิควิดีโอของนักร้องหญิง
ในปีพ.ศ. 2528 (1985) ด้วยลีลาการเต้นที่มีประสิทธิภาพและมีรูปร่างที่ดีทำให้ กัวฟู่เฉิงได้รับการยกย่องจากผู้จัดการศิลปินของทางค่ายให้เป็นนักเต้นชายแถวหน้าของทางค่ายสถานีโทรทัศน์ทีวีบี ต่อมาในปีพ.ศ. 2530 (1987) ทางค่ายเห็นแววการเป็นนักแสดงของเขา จึงได้ย้าย กัว ฟู่เฉิงจากฝ่ายเต้นโชว์ในรายการไปอยู่ฝ่ายการแสดง โดยให้เขาเข้าฝึกอบรมหลักสูตรการแสดงระยะสั้น 6 เดือนกับทางช่องและต่อมาได้กลายเป็นนักแสดงกับทางช่องทันที แต่ทว่าในช่วงแรกที่ได้เป็นนักแสดงให้กับทางค่ายทีวีบีนั้น บทบาทส่วนใหญ่ที่ได้รับมักเป็นแค่ตัวประกอบและบทสมทบซึ่งไม่ได้นำพาความนิยมจากคนดูให้แก่ตัวเขามากพอ ละครที่ได้ร่วมแสดงกับทางค่าย ได้แก่ เจงกีสข่านผู้พิชิต (Genghis Khan 1987), ศึกน้องพระเยซูสะท้านแผ่นดิน (Twilight of a Nation 1988),โจวเสียนนักร้องเสียงทอง (Song Bird 1989),ศึกเทพ ยุทธ_เขาซูซัน ตอน "กระบี่มังกรหงส์ (The God and The Demons of the of Zu Mountain 1990), มือปราบคู่เดือด (When Things Get Tough 1990), เรียกว่าหวงเฟยหง (Man from Guangdong 1990),สาวยัปปี้ (Yuppies on the Move 1991) จนมาโดดเด่นที่สุดใน กระบี่ลมกรด (The Revelation of the Last Hero 1992)
ชีวิตการเป็นนักร้อง.
หลังจากเข้าสู่วงการบันเทิงในปี ค.ศ.1984 จากการเป็นนักเต้นและนักแสดงในสังกัดค่ายสถานีโทรทัศน์ทีวีบี(TVB) แต่ยังไม่มีผลงานโดดเด่น เขาจึงหันไปทำงานบันเทิงที่เกาะไต้หวันอยู่พักหนึ่ง ในปี 1990 ได้เป็นนักร้องออกอัลบั้มเพลงภาษาจีนกลาง ประสบความสำเร็จโด่งดังมากที่เกาะไต้หวันเป็นกระแสมาถึงเกาะฮ่องกง ในปี 1991 เขาจึงกลับมาทำงานบันเทิงที่ฮ่องกงอีกครั้งหนึ่ง เป็นนักร้องสังกัดค่ายวอร์เนอร์ มิวสิก ออกซิงเกิ้ลและอัลบั้มเพลงแนวป๊อปแด๊นซ์ภาษาจีนกวางตุ้ง มีท่าเต้นที่โดดเด่นเป็นกระแสนิยมอย่างรวดเร็วทั่วทั้งเกาะฮ่องกง ช่วงระยะเวลาเพียงไม่กี่ปีเขาก้าวขึ้นเป็นหนึ่งในราชาเพลงป็อป(King of Canto-pop) ของเกาะฮ่องกงในยุคนั้น ในปี 1992 เขาถูกยกย่องให้เป็นหนึ่งใน นักร้องจตุรเทพแห่งวงการเพลงป็อปฮ่องกง (Four Heavenly Kings of Cantopop) และกัว ฟู่เฉิงยังได้รับยกย่องให้เป็นหนึ่งใน 10 นักร้องชายเพลงจีนที่ยิ่งใหญ่ที่สุดในรอบ 30 ปี ของเกาะฮ่องกง รอบยุคทศวรรษที่ 1970 1980 และ 1990 อีกด้วย
ผลงานเพลงของกัว ฟู่เฉิง เป็นสไตล์แดนซ์ป็อป มีแนวเพลงหลากหลายมากทั้ง ร็อกแอนด์โรล , บัลลาด , อาร์แอนด์บี , โซล , อีเลกโทรนิก ในรูปแบบของเพลงจีน ทั้งภาษากวางตุ้งและภาษาจีนกลาง
ชีวิตการเป็นนักแสดง.
กัว ฟู่เฉิง เริ่มมีชื่อเสียงในการแสดงจากการสนับสนุนของดารายอดนิยมแห่งยุคอย่างหลิว เต๋อหัว ดึงตัวมาแสดงภาพยนตร์ในสังกัดบริษัทผลิตภาพยนตร์ของเขา ในภาพยนตร์เรื่อง ตายกี่ชาติก็ขาดเธอไม่ได้ ภาค 1 (Saviour Of The Saul ,1991) กัว ฟู่เฉิง รับบทจิ้งจอกเงิน จนได้เข้าชิงรางวัลตุ๊กตาทองสาขานักแสดงสมทบชายยอดเยี่ยม ฮ่องกงฟิล์ม อวอร์ด ครั้งที่ 11 ประจำปี 1991 เขาได้ร่วมแสดงในบทสมทบกับหลิว เต๋อหัวหลายเรื่อง อย่างเช่น รับบทลูกชายหัวดื้อของเหลยเล่อ(หลิว เต๋อหัว) ในเรื่อง ตำรวจตัดตำรวจ ภาค 2 (Lee Rock 2 :Father and Son ,1991) รับบทบอดี้การ์ด ในเรื่อง ชาตินี้ถึงทีข้าชาติหน้าก็ข้าอีกนั้นแหล่ะ (Gameboy Kids ,1992) ต่อมาสถานีโทรทัศน์ทีวีบี(TVB)ได้มอบบทพระเอกละครซีรีส์ให้เขานำแสดงในเรื่อง กระบี่ลมกรด (The Revelation of The Last Hero ,1992) พร้อมทั้งสนับสนุนกัว ฟู่เฉิง ให้เป็นพระเอกภาพยนตร์รุ่นใหม่ของทางค่าย โดยเขาได้รับบทพระเอกต่อจากหลิว เต๋อหัว ในเรื่อง ผู้หญิงข้าใครอย่าแตะ ภาค 2 (A Moment of Romance 2 ,1993) เป็นพระเอกในเรื่อง จิ้งจอกเงินพันหน้า (Millionaire Cop ,1993) ชอ ลิ้วเฮียง จอมยุทธ์ไม่หยุดรัก (Legend of the Liquid Sword ,1993) 1 2 3 หายใจเป็นเธอ (Love is a Fairy Tale ,1993) ซึ่งล้วนเป็นผลงานอำนวยการสร้างและกำกับโดย หว่อง เจ๊ง , เป็นพระเอกลูกคู่กับจาง เว่ย์เจี้ยน ในเรื่อง จอมยุทธ์เจ้าสำราญ (Kung Fu Scholar ,1993) และเขายังเป็นพระเอกให้กับค่ายชอว์บราเดอร์สสตูดิโอ ในเรื่อง ตายไม่ว่าขอให้เห็นหน้าเธอ (The Bere - Footed Kid ,1993) อีกด้วย
ปัจจุบัน เขาได้แต่งงานกับนางแบบสาวชาวจีนแผ่นดินใหญ่ ฟางเหยียน (方媛) เมื่อวันที่ 18 เมษายน 2560 ตอนอายุ 51 ปี ปัจจุบันมีลูกสาว 2 คน
กัวฟู่เฉิง
เอ็มสแควร์
เอ็มสแควร์ เป็นชื่อค่ายเพลงไทยค่ายหนึ่งในอดีต ก่อตั้งขึ้นเมื่อต้นปี พ.ศ. 2537 โดย ยุวดี บุญครอง, โฆษิต สุวินิจจิต แห่งบริษัท มีเดีย ออฟ มีเดียส์ จำกัด (มหาชน) และได้ วิทยา ศุภพรโอภาส อดีตผู้บริหารค่ายนิธิทัศน์ มาร่วมบริหารงานในระยะต่อมา เพื่อขยายงานภายในบริษัทของตนเองโดยใช้สื่อเสียงเพลง อาศัยการผลิตและการโปรโมทผ่านทางสื่อต่างๆ โดยได้รับผลิตผลงานเพลงให้กับศิลปินนักร้องที่มีชื่อเสียงและแจ้งเกิดไว้หลายคน อาทิ พงษ์สิทธิ์ คำภีร์, แบล็คเฮด, ดนุพล แก้วกาญจน์, ศิริพร อยู่ยอด เป็นต้น แต่ดำเนินงานได้เพียง 3 ปีเศษก็มีการปรับเปลี่ยนโครงสร้างใหม่ โดยแบ่งเป็นค่ายเพลงต่างๆ ในเครือ และได้เปลี่ยนชื่อจากค่ายเอ็มสแควร์เป็นกลุ่ม "MMG" (Media Music Group) ขณะที่ วิทยา หนึ่งในผู้บริหารได้แยกตัวไปก่อตั้งคลื่นวิทยุเพลงลูกทุ่งระบบเอฟเอ็มแห่งแรกของไทยในนาม "ลูกทุ่งเอฟเอ็ม" กิจการของ MMG ยังคงดำเนินต่อไปจนถึงคราวยุติบทบาทลง
คอนกรีตเปลือย
คอนกรีตเปลือย  ในสถาปัตยกรรมคือ'คอนกรีตที่ไม่ได้รับการฉาบหรือฉาบอย่างหยาบๆ หลังจากเท ที่เมื่อแห้งยังคงทิ้งให้เห็นรอยไม้ที่ใช้ทำพิมพ์เมื่อเทคอนกรีตให้เห็นบนผิว
การใช้ “Béton brut” เริ่มโดยโอกุสต์ แปร์เรต์และสถาปนิกสมัยใหม่ผู้อื่น ที่เริ่มขึ้นเมื่อต้นคริสต์ศตวรรษที่ 20 และเป็นเทคนิคที่เป็นส่วนหนึ่งของ brutalist architectureของคริสต์ทศวรรษ 1960 จนถึง คริสต์ทศวรรษ 1970 ที่ตามมาด้วย. This largely gave way to สถาปัตยกรรมการแสดงออกทางโครงสร้าง (structural expressionism) เมื่อโครงสร้างด้วยเหล็กหล่อมีความก้าวหน้าขึ้นและใช้ได้ง่ายขึ้น การใช้ลวดลายไม้บนคอนกรีตยังคงเป็นที่นิยมกันในการทำสวนภูมิทัศน์
“Béton” มาจากภาษาฝรั่งเศสที่แปลว่าคอนกรีต
Béton brut
ภูมินทร์ ลีธีระประเสริฐ
นายแพทย์ ภูมินทร์ ลีธีระประเสริฐ รองโฆษกประจำสำนักนายกรัฐมนตรี ในรัฐบาลนายอภิสิทธิ์ เวชชาชีวะ อดีตสมาชิกสภาผู้แทนราษฎรจังหวัดศรีสะเกษ และ อดีตสมาชิกสภาผู้แทนราษฎรแบบบัญชีรายชื่อ รวม 3 สมัย
นายแพทย์ภูมินทร์ เกิดเมื่อวันที่ 1 พฤศจิกายน พ.ศ. 2506 ที่ตำบลบัวใหญ่ อำเภอบัวใหญ่ จังหวัดนครราชสีมา ปัจจุบันพำนักที่ตำบลหนองหญ้าลาด อำเภอกันทรลักษ์ จังหวัดศรีสะเกษ สำเร็จการศึกษา แพทยศาสตรบัณฑิต จาก คณะแพทยศาสตร์ศิริราชพยาบาล มหาวิทยาลัยมหิดล เมื่อปีการศึกษา 2529 (ร่วมรุ่นกับ นายแพทย์ชลน่าน ศรีแก้ว และ นายแพทย์บัญญัติ เจตนจันทร์)
นายแพทย์ภูมินทร์ เข้าสู่การเมืองเป็นสมาชิกสภาผู้แทนราษฎรจังหวัดศรีสะเกษ สังกัดพรรคความหวังใหม่ ในการเลือกตั้งเดือนกันยายน พ.ศ. 2535 และการเลือกตั้ง พ.ศ. 2539 ต่อมาในการเลือกตั้ง พ.ศ. 2544 จึงย้ายมาลงสมัครและได้รับเลือกตั้งเป็นสมาชิกสภาผู้แทนราษฎรในแบบบัญชีรายชื่อ สังกัดพรรคไทยรักไทย
นายแพทย์ภูมินทร์ ได้รับแต่งตั้งเป็นประจำสำนักนายกรัฐมนตรี ในปี พ.ศ. 2538 และรองโฆษกประจำสำนักนายกรัฐมนตรี ในรัฐบาลของนายอภิสิทธิ์ เวชชาชีวะ เมื่อวันที่ 9 มิถุนายน พ.ศ. 2552 และ ได้ลาออกจากตำแหน่งเมื่อวันที่ 9 มิถุนายน พ.ศ. 2553 ซึงเป็นเป็นการทำงานครบ 1 ปี ของ นายแพทย์ภูมินทร์
ในการเลือกตั้ง พ.ศ. 2554 ได้ลงสมัครสมาชิกสภาผู้แทนราษฎร จังหวัดศรีสะเกษ เขตเลือกตั้งที่ 3 (อำเภอกันทรลักษ์ ยกเว้นตำบลภูเงิน) ในสังกัดพรรคชาติพัฒนาเพื่อแผ่นดิน แต่ไม่ได้รับเลือกตั้ง โดยแพ้ให้กับนางอุดมลักษณ์ เพ็งนรพัฒน์ จากพรรคภูมิใจไทย เพียง 500 คะแนน และในปี 2562 เขาลงสมัครในเขตเลือกตั้งเดิม ในนามพรรคพลังประชารัฐ แต่ไม่ได้รับเลือกตั้ง
ต่อมาในปี 2564 จึงย้ายไปสังกัดพรรคเพื่อไทย
ศุภชัย ใจสมุทร
นายศุภชัย ใจสมุทร นายทะเบียนพรรคภูมิใจไทย สมาชิกสภาผู้แทนราษฎรแบบบัญชีรายชื่อ สังกัดพรรคภูมิใจไทย อดีตรองโฆษกประจำสำนักนายกรัฐมนตรี ในรัฐบาลของนายอภิสิทธิ์ เวชชาชีวะ และอดีตโฆษกพรรคภูมิใจไทย
นายศุภชัย ใจสมุทร เกิดเมื่อวันที่ ที่ตำบลท่าข้าม อำเภอปะเหลียน จังหวัดตรัง เป็นบุตรของนายบำรุง นางเจะหวา ใจสมุทร สำเร็จการศึกษาปริญญาตรีนิติศาสตร์ จากมหาวิทยาลัยรามคำแหง ในปี พ.ศ. 2524 ปริญญาโทศิลปศาสตรมหาบัณฑิต สาขากฎหมายเศรษฐกิจ จุฬาลงกรณ์มหาวิทยาลัย
นายศุภชัย ใจสมุทร เคยสมัครรับเลือกตั้งในการเลือกตั้งสมาชิกสภาผู้แทนราษฎร (ส.ส.) จังหวัดตรัง สังกัดพรรคไทยรักไทย แต่ไม่ได้รับการเลือกตั้ง ในรัฐบาลของนายสมัคร สุนทรเวช ได้ดำรงตำแหน่งเลขานุการรัฐมนตรีว่าการกระทรวงมหาดไทย และรองโฆษกพรรคพลังประชาชน เป็นที่ปรึกษาประธานสภาผู้แทนราษฎร (ชัย ชิดชอบ) ต่อมาในรัฐบาลนายอภิสิทธิ์ เวชชาชีวะ ได้รับแต่งตั้งเป็นรองโฆษกประจำสำนักนายกรัฐมนตรี
ในการเลือกตั้ง พ.ศ. 2554 นายศุภชัย ได้รับเลือกตั้งเป็นสมาชิกสภาผู้แทนราษฎร แบบบัญชีรายชื่อ สังกัดพรรคภูมิใจไทย
ในปี 2555 เขาได้รับแต่งตั้งเป็นรองเลขาธิการพรรคภูมิใจไทย และได้รับเลือกตั้งเป็น ส.ส.แบบบัญชีรายชื่ออีกสมัย ในการเลือกตั้ง พ.ศ. 2562 ต่อมาในปี พ.ศ. 2563 ได้รับเลือกเป็นนายทะเบียนพรรคภูมิใจไทย
วัชระ กรรณิการ์
นายวัชระ กรรณิการ์ (เกิด 20 มีนาคม 2507) รองเลขาธิการ พรรคสร้างอนาคตไทย อดีตรองโฆษกประจำสำนักนายรัฐมนตรี ในรัฐบาลของนายอภิสิทธิ์ เวชชาชีวะ (แทนตำแหน่งของนายพุทธิพงษ์ ปุณณกันต์) อดีตโฆษกกระทรวงเกษตรและสหกรณ์ (ฝ่ายการเมือง) และอดีตโฆษกพรรคชาติไทยพัฒนา ซึ่งนายวัชระ เป็นผู้หนึ่งที่ถูกกล่าวขานในเรื่องการสวดพระคาถาชินบัญชรอย่างสม่ำเสมอ โดยรับตำแหน่งรองเลขาธิการพรรค
นายวัชระ กรรณิการ์ เคยเป็นพิธีกรรายการโทรทัศน์หลายรายการ เช่น รายการแขกรับเชิญ ทางสถานีโทรทัศน์ NBT รายการเจตนาดี ทางสถานีโทรทัศน์ช่องทรูวิชั่นส์ 28 และรายการวัชระโชว์ ทางช่องนิวส์ไลน์ และยังมีใบหน้าละหม้ายกับนายไตรภพ ลิมปพัทธ์ พิธีกรชื่อดังอีกด้วย
นายวัชระ กรรณิการ์ เริ่มสนใจในการเมืองโดยการสมัครเข้าเป็นสมาชิกพรรคชาติไทย และได้ทำหน้าที่โฆษกพรรคชาติไทยพัฒนา ภายหลังการยุบพรรคชาติไทย ในปี พ.ศ. 2551
กระทั่งวันที่ 17 กันยายน พ.ศ. 2561 นายวัชระได้ยื่นหนังสือลาออกจากการเป็นสมาชิกพรรคชาติไทยพัฒนาต่อนายทะเบียนสมาชิกพรรคทำให้ต้องพ้นจากตำแหน่งกรรมการบริหารพรรคและโฆษกพรรคเพื่อสมัครเป็นสมาชิก พรรคพลังประชารัฐ
ต่อมาได้รับแต่งตั้งเป็นข้าราชการการเมืองตำแหน่ง ประจำสำนักนายกรัฐมนตรี
ในปี 2565 เขาได้เข้าร่วมงานกับพรรคสร้างอนาคตไทย โดยรับตำแหน่งรองเลขาธิการพรรค
ศุภรักษ์ ควรหา
นายศุภรักษ์ ควรหา อดีตรองโฆษกประจำสำนักนายกรัฐมนตรี ในรัฐบาลของนายอภิสิทธิ์ เวชชาชีวะ และอดีตสมาชิกสภาผู้แทนราษฎร จังหวัดสุรินทร์ พรรคไทยรักไทย
นายศุภรักษ์ ควรหา เกิดเมื่อวันที่ ที่ตำบลกร่ำ อำเภอแกลง จังหวัดระยอง เป็นบุตรคนที่ 2 ของนายปราราภ์ ควรหา และนางชื่น ควรหา สำเร็จการศึกษาระดับปริญญาตรี สาขาเคมี จาก มหาวิทยาลัยศรีนครินทรวิโรฒ บางเขน สมรสกับนางกนกกาญจน์ ควรหา สมาชิกวุฒิสภา ปี พ.ศ. 2549 (เป็นโมฆะ)
นายศุภรักษ์ เป็นสมาชิกสภาผู้แทนราษฎร จังหวัดสุรินทร์ ในปี พ.ศ. 2544 และ พ.ศ. 2548 ภายหลังการยุบพรรคไทยรักไทย จึงย้ายมาสังกัดพรรคเพื่อแผ่นดิน และได้รับตำแหน่งรองหัวหน้าพรรค ต่อมาได้รับตำแหน่งรองโฆษกประจำสำนักนายกรัฐมนตรี ในรัฐบาลของนายอภิสิทธิ์ เวชชาชีวะ และได้ลาออกในเวลาต่อมา โดยสาเหตุที่ลาออกไม่ได้มาจากเหตุผลทางการเมืองแต่อย่างใด เพียงแต่ตนต้องการใช้เวลาไปดูแลภรรยา และที่ผ่านมาก็มีปัญหาในการเดินทางมาทำงานที่ทำเนียบรัฐบาลมาก จนไม่ได้ประชุมคณะกรรมการหลายชุด
ต่อมาในปี พ.ศ. 2553 ได้รับแต่งตั้งเป็นเลขานุการรัฐมนตรีว่าการกระทรวงมหาดไทย
การเลือกตั้งซ่อมเดือนธันวาคม 2553.
ในการเลือกตั้งซ่อม ส.ส. จังหวัดสุรินทร์ เดือนธันวาคม พ.ศ. 2553 เพื่อแทนตำแหน่งที่ว่างหลังจากศาลรัฐธรรมนูญมีคำตัดสินให้ ส.ส. จำนวน 6 คน พ้นสมาชิกสภาพ โดยนายศุภรักษ์ ควรหา ได้รับการคัดเลือกจากพรรคภูมิใจไทย ให้ลงสมัครในเขตเลือกตั้งที่ 3 จังหวัดสุรินทร์ และได้รับการเลือกตั้งเป็นสมาชิกสภาผู้แทนราษฎรในการเลือกตั้งครั้งนั้น
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้สมัครรับเลือกตั้งสมาชิกสภาผู้แทนราษฎรจังหวัดสุรินทร์ เขต 8 สังกัดพรรคชาติไทยพัฒนา
ไวรัสภูมิคุ้มกันบกพร่อง
ฟื้นฟูคลาสสิค
ชูโกะ คาร่า
กีฬามหาวิทยาลัยแห่งประเทศไทย ครั้งที่ 10
กีฬามหาวิทยาลัยแห่งประเทศไทย ครั้งที่ 10 จัดการแข่งขันวันที่ 24 - 31 ตุลาคม พ.ศ. 2526 ณ มหาวิทยาลัยศรีนครินทรวิโรฒ วิทยาเขตบางแสน โดยมีมหาวิทยาลัยศรีนครินทรวิโรฒเป็นเจ้าภาพจัดการแข่งขัน จัดการแข่งขัน 17 ชนิดกีฬา มีมหาวิทยาลัยเข้าร่วมแข่งขัน 13 มหาวิทยาลัย
กีฬามหาวิทยาลัยแห่งประเทศไทย ครั้งที่ 9
กีฬามหาวิทยาลัยแห่งประเทศไทย ครั้งที่ 9 จัดการแข่งขันวันที่ 24 - 31 ตุลาคม พ.ศ. 2525 โดยมีมหาวิทยาลัยในกรุงเทพมหานคร 5 แห่งเป็นเจ้าภาพจัดการแข่งขัน จัดการแข่งขัน 19 ชนิดกีฬา มีมหาวิทยาลัยเข้าร่วมแข่งขัน 13 มหาวิทยาลัย
กีฬามหาวิทยาลัยแห่งประเทศไทย ครั้งที่ 8
กีฬามหาวิทยาลัยแห่งประเทศไทย ครั้งที่ 8 จัดการแข่งขันวันที่ 25 ตุลาคม - 1 พฤศจิกายน พ.ศ. 2524 โดยมีมหาวิทยาลัยเชียงใหม่เป็นเจ้าภาพจัดการแข่งขัน จัดการแข่งขัน 19 ชนิดกีฬา มีมหาวิทยาลัยเข้าร่วมแข่งขัน 13 มหาวิทยาลัย
การแข่งขันในครั้งนี้คณะกรรมการกีฬามหาวิทยาลัยแห่งประเทศไทยกำหนดให้จัดการแข่งขันในช่วง 2 สัปดาห์สุดท้ายของเดือนตุลาคม เพราะมหาวิทยาลัยส่วนใหญ่ปิดภาคการศึกษาทำให้ลดปัญหาในเรื่องการจัดที่พักให้กับนักกีฬาที่เข้าร่วมการแข่งขัน นอกจากนี้ ยังเป็นครั้งแรกที่ทบวงมหาวิทยาลัยให้การสนับสนุนในด้านงบประมาณจัดการแข่งขัน การเดินทาง เบี้ยเลี้ยงนักกีฬาและเจ้าหน้าที่ โดยใช้งบประมาณกิจกรรมนักศึกษาที่ได้รับการสนับสนุนจากรัฐบาล
กีฬามหาวิทยาลัยแห่งประเทศไทย ครั้งที่ 7
กีฬามหาวิทยาลัยแห่งประเทศไทย ครั้งที่ 7 จัดการแข่งขันวันที่ 9 - 16 ธันวาคม พ.ศ. 2523 โดยมีมหาวิทยาลัยในกรุงเทพมหานคร 5 แห่งเป็นเจ้าภาพจัดการแข่งขัน จัดการแข่งขัน 19 ชนิดกีฬา มีมหาวิทยาลัยเข้าร่วมแข่งขัน 13 มหาวิทยาลัย
กีฬามหาวิทยาลัยแห่งประเทศไทย ครั้งที่ 6
กีฬามหาวิทยาลัยแห่งประเทศไทย ครั้งที่ 6 จัดการแข่งขันวันที่ 29 ธันวาคม พ.ศ. 2522 - 6 มกราคม พ.ศ. 2523 โดยมีมหาวิทยาลัยในกรุงเทพมหานคร 4 แห่งเป็นเจ้าภาพจัดการแข่งขัน จัดการแข่งขัน 18 ชนิดกีฬา มีมหาวิทยาลัยเข้าร่วมแข่งขัน 13 มหาวิทยาลัย
การแข่งขันในครั้งนี้คณะกรรมการกีฬามหาวิทยาลัยแห่งประเทศไทยกำหนดให้นักกีฬาแต่ละคนมีสิทธิ์เข้าแข่งขันชิงเหรียญทองได้ไม่เกิน 3 เหรียญ เพราะต้องการให้นิสิตนักศึกษาเข้าร่วมการแข่งขันได้มากขึ้น
ควีน ลาติฟาห์
ดานา เอเลน โอเวนส์  หรือเป็นที่รู้จักในชื่อ ควีน ลาติฟาห์  เกิดเมื่อวันที่ 18 มีนาคม ค.ศ. 1970 เป็นแร็ปเปอร์ชาวอเมริกัน นักร้อง นักแสดง ผลงานของควีน ลาติฟาห์ ในด้านดนตรี ภาพยนตร์และโทรทัศน์ ทำให้เธอได้รับรางวัลลูกโลกทองคำ 1 รางวัล รางวัลแซกอวอร์ดส 2 รางวัล รางวัลอิมเมจอวอร์ดส 2 รางวัล รางวัลแกรมมี่ 1 รางวัล และยังได้รับการเสนอชื่อเข้าชิงรางวัลแกรมมี่ 6 ครั้ง รางวัลเอมมี 1 ครั้งและรางวัลออสการ์ 1 ครั้ง
สถานอารยธรรมศึกษาโขงสาละวิน มหาวิทยาลัยนเรศวร
กีฬามหาวิทยาลัยแห่งประเทศไทย ครั้งที่ 5
กีฬามหาวิทยาลัยแห่งประเทศไทย ครั้งที่ 5 จัดการแข่งขันวันที่ 22 - 28 มกราคม พ.ศ. 2521 โดยมีมหาวิทยาลัยในกรุงเทพมหานคร 8 แห่งเป็นเจ้าภาพจัดการแข่งขัน จัดการแข่งขัน 13 ชนิดกีฬา มีมหาวิทยาลัยเข้าร่วมแข่งขัน 13 มหาวิทยาลัย โดยสถาบันเทคโนโลยีพระจอมเกล้า (ขณะนั้นรวมเป็นสถาบันเดียวกัน) เข้าร่วมการแข่งขันเป็นครั้งแรก
การแข่งขันในครั้งนี้คณะกรรมการกีฬามหาวิทยาลัยแห่งประเทศไทยได้เริ่มเข้ามามีบทบาทในจัดการแข่งขันโดยเริ่มดำเนินการเกี่ยวกับระเบียบการแข่งขันแต่ละชนิด
คิม อิล ซุง
กีฬามหาวิทยาลัยแห่งประเทศไทย ครั้งที่ 4
กีฬามหาวิทยาลัยแห่งประเทศไทย ครั้งที่ 4 จัดการแข่งขันวันที่ 27 ธันวาคม พ.ศ. 2520 - 4 มกราคม พ.ศ. 2521 โดยมีมหาวิทยาลัยศรีนครินทรวิโรฒ วิทยาเขตพลศึกษาเป็นเจ้าภาพจัดการแข่งขัน จัดการแข่งขัน 13 ชนิดกีฬา มีมหาวิทยาลัยเข้าร่วมแข่งขัน 11 มหาวิทยาลัย
กีฬามหาวิทยาลัยแห่งประเทศไทย ครั้งที่ 3
กีฬามหาวิทยาลัยแห่งประเทศไทย ครั้งที่ 3 จัดการแข่งขันวันที่ 25 ธันวาคม พ.ศ. 2519 - 4 มกราคม พ.ศ. 2520 โดยมีมหาวิทยาลัยธรรมศาสตร์เป็นเจ้าภาพจัดการแข่งขัน จัดการแข่งขัน 12 ชนิดกีฬา มีมหาวิทยาลัยเข้าร่วมแข่งขัน 13 มหาวิทยาลัย
กีฬามหาวิทยาลัยแห่งประเทศไทย ครั้งที่ 2
กีฬามหาวิทยาลัยแห่งประเทศไทย ครั้งที่ 2 จัดการแข่งขันวันที่ 9 - 17 ธันวาคม พ.ศ. 2518 โดยมีจุฬาลงกรณ์มหาวิทยาลัย เป็นเจ้าภาพจัดการแข่งขัน จัดการแข่งขัน 15 ชนิดกีฬา มีมหาวิทยาลัยเข้าร่วมแข่งขัน 12 มหาวิทยาลัย และปีแรกที่มหาวิทยาลัยรามคำแหงได้เริ่มเข้าร่วมการแข่งขัน
การแข่งขันครั้งนี้มีการจัดตั้งคณะกรรมการบริหารกีฬามหาวิทยาลัยแห่งประเทศไทย โดยมีศาสตราจารย์ปัจจัย บุนนาค เป็นประธาน ผู้ช่วยศาสตราจารย์ จรินทร์ ธานีรัตน์ เป็นเลขาธิการ และผู้แทนจากสถาบันสมาชิกเป็นกรรมการ นอกจากนี้ ยังจัดตั้งคณะกรรมการร่างข้อบังคับคณะกรรมการกีฬามหาวิทยาลัยแห่งประเทศไทย พ.ศ. 2517 ขึ้น